Nometnes norisinās: Atlantijas okeāna krastā, ciemā Tamraght, kas atrodas 20km no pilsētas Agadir. Tomēr jāņem vērā, ka katra nometne Marokā bijusi mazliet savādāka, jo kā Rainis ir teicis, "... pastāvēs tas, kas mainīsies..."un Egomānes studija mainās nepārtraukti. Tas ir dzīvs process, kas notiek un kur viss notiek.
KATRAS DIENAS PLĀNĀ IETILPA
Rīta joga Atlantijas okeāna krastā ar pasniedzēju Madaru, kura praktizē jogu jau ilgus gadus. Madara ir ar nenovērtējamu tehnisko pieredzi un plašu dvēseli.
Dienas vidus daļā devāmies ekskursijās. Tās, kuras vēlējās, varēja sērfot okeānā vai vienkārši laiski sauļoties okeāna krastā.
Vakara daļā tika organizētas nodarbības, kas vērstas uz to, lai veicinātu katra cilvēka pašizaugsmi. Pirmo reizi Egomānes nometnē tika izmantoti personības izaugsmes trenera rīki/koučinga elementi. Tāpat tika veiktas meditāciju prakses un radošās nodarbības, kas vērstas uz personas iekšējo izaugsmi, sirds atvērtību un sevis apzināšos vērtību līmenī. Vakara nodarbības vadīja: Aija Bandere, kas ir Egomānes studijas vadītāja un radītaja, kā arī praktizējošs koučs un personīgās izaugsmes trenere.
NOMETNES IEGUVUMI
Jauni atklājumi, atziņas, draudzības, iespējams pat biznesa projekti (no pieredzes :)).
Nometnē piedalās tikai sievietes, kas ir atvērtas gūt fantastiku vienotības sajūtu un sasniegt jaunas virsotnes, kā rezultātā, gandrīz katra no jums bija pārsteigta, cik ļoti līdzīgas mēs savstarpēji esam.
Vienmēr ir vienota un ļoti patīkama grupas enerģija.
Tev ne par ko nebija jādomā. Par visu parūpējās Egomānes studijas komanda.
Savu robežu atklājumi, kas soli pa solim transformējās iespējās.
Nodarbības - Fiziskās - joga. Radošās - (henna art, mandalas, kroņi, instinktīvā zīmēšana). Tematiskās - par apzinātības radīšanu, par apziņu un zemapziņu, karmu, sievišķību un savu autentisko identitāti, kā arī nākamā gada plānošanu, izmantojot koučinga instrumentus. Nodarbībās tika ietvertas arī praktiskas meditācijas.
Individuāla koučinga sesija katrai dalībniecei dāvanā, ko varēja izmantot līdz brauciena sākumam vai mēnesi pēc šī brauciena.\